MCS คาดรายได้ปี 59 โต 10% หลังตุนงานในมือสูงถึง 2 แสนตัน
MCS เผยภาพรวมธุรกิจสดใสตามความต้องการใช้เหล็กเพิ่มขึ้น พร้อมคาดรายได้ปี 59 โต 10% จากปีก่อน หลังตุนงานในมือสูงถึง 2 แสนตัน ซึ่งจะทยอยส่งมอบในระยะเวลา 4 ปี (59-62) เฉลี่ยปีละ 49,000-50,000 ตัน
16 พ.ค. 2559

นายไนยวน ชิ ประธานเจ้าหน้าที่บริหาร บริษัท เอ็ม.ซี.เอส สตีล จำกัด (มหาชน) หรือ MCS เปิดเผยว่า ภาพรวมการดำเนินธุรกิจมีทิศทางที่ดีขึ้น เพราะบริษัทฯมีมูลค่างานในมือแล้ว 2 แสนตัน โดยคาดว่าจะทยอยส่งมอบในระยะเวลา 4 ปี (59-62) โดยส่วนใหญ่สินค้าโครงสร้างเหล็กของบริษัทฯจะมีการส่งออกไปยังประเทศญี่ปุ่นเป็นหลัก เพราะจะมีการก่อสร้างโครงการที่เกี่ยวข้องกับการงานกีฬาโอลิมปิกที่ประเทศ ญี่ปุ่นเป็นเจ้าภาพในปี 2563
ดังนั้นมั่นใจว่าผลการดำเนินของบริษัทฯในปี 2559 คาดว่ารายได้จะอัตราการเติบโตประมาณ 10% เมื่อเทียบจากปีก่อน 3,653 ล้านบาท จากการทยอยส่งมอบงานในมือเฉลี่ยปีละ 49,000-50,000 ตัน และยังมีแผนที่จะเข้าประมูลงานใหม่ๆ ต่อเนื่อง